روسیه دولت باشلیغی ویلادیمیر پوتین دوشنبه کونی تاغلی قاره باغ موضوعی بوییچه مسکوده آذربایجان جمهور باشلیغی الهام علی یف و ارمنستان باش وزیری نیکول پیشینیان بیلن اوتگزگن اوچره شوو حقیده تورکیه جمهور باشلیغی رجب طیب ایردوغانگه معلومات بیردی.
جمهور رئیسلیک علاقه باشقروویدن موضوع بیلن تیگیشلی بیانات بیریلدی.
ایردوغان بیلن پوتین نینگ صحبتیده تورکیه – روسیه مناسبتلری نینگ کوچه یشی بوییچه آتیله دیگن آدیملر تیلگه آلینگن لیگی بیلدیریلدی. عیندمده تاغلی قاره باغ موضوعی بوییچه ینگی لیکلر بیلن بیر قطارده آتشکیسین کنترولی و کوزه تووی قاله ویرسه تورک – روس مشترک مرکزی بیلن تیگیشلی گپیرگن لیکلری قید ایتیلدی.
جمهور باشلیغی ایردوغان تورکیه نینگ منطقه بردملیگی و تینچلیک اوچون آچیلگن ینگی باسقیچده کیره کلی کمک و حصه قوشیشنی افاده ایتگن.
تاغلی قاره باغده آذربایجانلیکلر بیلن ارمنیلرنینگ تینچلیک کوچی گه و کوزه توو کوچی گه احتیاجی بولمه ی بیرگه لیکده یششلری اوچون تامین ایتیله دیگن شرطلرنی یراتماقچی ایکن لیکلرینی تاکییدله گن ایردوغان جنابلری، شونده ی بولیب برچه دنیاگه تورک – روس اورتاقلیگی نینگ یوتوقلی نتیجه لرینی ینه بیر مرته کورستماقچی ایکن لیکلرینی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
